L 58/1402
DA
Den Europæiske Unions Tidende
23.2.2023
COMMISSION PILOTPROJEKTER
KAPITEL PP 01 — FORSKNING OG INNOVATION (fortsat) PP 01 23
(fortsat)
PP 01 23 04
(fortsat) Anmærkninger
På grundlag af de data, der forelå den 29. marts 2022, er mere end 2 000 børn fra 1 481 familier blevet meldt savnet i Ukraine som følge af krigen.
Disse tal vokser for hver dag, krigen fortsætter.
På baggrund af erfaringer fra andre organisationer for forsvundne børn i forbindelse med krig og katastrofer ved vi, at det kan tage mange år, før det er muligt at give et svar til de familiemedlemmer, der har meldt deres barn savnet.
Der er behov for solide procedurer til opsporing af uledsagede ukrainske børn i Europa såvel som samarbejde med Den Internationale Komité for Forsvundne Personer, der vil analysere uidentificerede efterladenskaber.
Det er afgørende med solide og hurtige procedurer og værktøjer til grænseoverskridende sagsbehandling i hele Europa, eftersom folk kan bevæge sig frit inden for Unionen og EØS.
"Missing Children Europe" – den europæiske organisation for forsvundne og seksuelt udnyttede børn – forventer, at antallet af uledsagede mindreårige, der forsvinder i Unionen, vil vokse hurtigt, i takt med at krigen fortsætter, og efterhånden som flere territorier bliver angrebet, og flere børn bliver forældreløse på grund af krigen.
Under disse alvorlige omstændigheder kæmper den ukrainske organisation for forsvundne børn (et medlem af Missing Children Europe) for at støtte forældre og børn, der ikke har adgang til deres kontorer, og som kun kan bruge mobile enheder, e-mailkonti og sociale medier.
Kommunikationen med nabolande, såsom Polen og Rumænien, er vanskelig, og oplysninger kan let gå tabt eller malplaceres, eller der kan snige sig menneskelige fejl ind.
Det er i forbindelse med denne krise indlysende, at der er behov for et sagsforvaltningssystem, der kan håndtere grænseoverskridende oplysninger om forsvundne ukrainske børn.
Selv om organisationer for forsvundne børn har en række værktøjer og kommunikationsmidler til rådighed, er disse begrænset til lokale sager, hvoraf langt de fleste drejer sig om bortløbne teenagere.
De 32 116000-hotlines, hvoraf de fleste er en del af Missing Children Europe, mangler et værktøj til støtte for samarbejde og hurtig grænseoverskridende udveksling af oplysninger om forsvundne uledsagede børn gennem en fælles platform, hvor datasikkerhed og privatlivets fred er sat i højsædet.
Den foreslåede "Missing Children Tracker" for Ukraine vil bruge teknologi til at løse grænseoverskridende sager om forsvundne børn så hurtigt og effektivt som muligt, hvor de involverede organisationer arbejder tæt sammen.
Dette pilotprojekt udnytter forskningsresultaterne og den tekniske knowhow, der er erhvervet i forbindelse med det EU-finansierede Horisont 2020-forskningsprojekt "ChildRescue" (tilskudsaftale nr.
780938), og fastlægger, hvilke funktioner og tjenester der er nødvendige for at håndtere grænseoverskridende sager, når der opstår presserende behov.
Forslaget lyder på oprettelsen af en sikker onlineplatform, som bygger på den grundlæggende prototype, der er udviklet inden for rammerne af ovennævnte Horisont 2020-initiativ, og som skal dække specifikke behov, der er identificeret af Missing Children Europe og dets datterorganisationer i Ukraine: — indberetning af tilfælde af forsvundne ukrainske børn og forvaltning af lokale og grænseoverskridende sager med inddragelse af godkendte organisationer i hele Europa — Sikker udveksling af grænseoverskridende sager blandt de involverede organisationer, eftersom et barn, der er savnet i Ukraine, kan befinde sig overalt i Europa (i givet fald mod sin vilje). — overførsel af den eksisterende database om grænseoverskridende sager til den fælles platform — intelligent matchning af ukrainske sager om forsvundne børn baseret på avancerede maskinlæringsteknikker